મહેસાણામાંથી ઝડપાયેલાં બહુચર્ચિત કાર કૌભાંડમાં ફરીયાદ નોંધાયા બાદ ભીનું સંકેલી લેવામાં આવ્યું હોય તેમ લાગી રહ્યું છે.કાર કૌભાંડની ફરીયાદ નોંધાયાને અઢી મહિના જેટલા સમયમાં ત્રીજા પોલીસ અધિકારીને તપાસ સોંપવામાં આવી હોવા છતાં તપાસમાં કોઈ પ્રગતિ હોય તેમ દેખાતી નથી.બીજી તરફ મહેસાણાથી ઝડપાયેલી ૭ કાર પૈકી પાંચ કાર મુંબઈ પોલીસ લઈ ગઈ છે.જ્યારે પોલીસે અમદાવાદથી જપ્ત કરેલી કાર પરત લઈ જવા માલિક તૈયાર નહી હોવાથી કાર કૌભાંડની તપાસ મામલે અનેક સવાલો ઉઠી રહ્યાં છે.